钦定古今图书集成/明伦汇编/氏族典/第323卷 > 《廖用贤尚友录》 > 凌晏如
## 钦定古今图书集成/明伦汇编/氏族典/第323卷 > 《廖用贤尚友录》 > 凌晏如

按《万姓统谱》：“晏如，字安然，贤子。业儒敦行，精六书，法
尢，工李斯大篆、二王小楷。永乐初，征授中书舍人。文
皇帝临中书省观书，众皆慑栗，迺独意态安闲，得晋
人风致。又尝寓直，召论事称旨，擢吏科给事中，迁都
给事中。扈驾北征，转都察院右佥都御史，赐之玺书。
盖是时持宪者多以贿闻，帝简择用之。晏如感上知”
遇，确然自守，不为众所惑。弹劾不避，寮采惮之。与都
御史顾佐齐名。兵部以武职贴黄久不清，请会官清
理，上以命晏如。晏如与翰林侍读苗衷同力一心，罔

罢之。又著令，“武官有靖难功而无子”者，不忍遽绝其
禄，得以婿或义儿一人，不再及也。有张指挥者，既以
义儿者继矣，又或冒及其子，因有所调发，托统师以
疾，豫以子代，亦十馀年矣。晏如亦奏请罢之，其刚直
不阿类此。晏如身居要津，数令人抵家鬻产自给。及
卒，而子敷困无聊，赘闵氏为婿，徙晟舍里，遂为乌程
人。侄敭，成化中岁贡，任广东市舶提举，死于贼难。